Cuneiform Tablet RA 60 123
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma PUZUR₄-a-šùr-ma a-na bu-za-zu qí-bi-ma a-šu-mì DUB ša 45 GÚ URUDU ša ta-áš-pu-ra-ni i-nu-mì ta-ta-al-ku-ma iš-tí-kà ú-ṣa-ni um-ma a-ta-ma ṭup-pá-am šu-a-tí dí-na-šu pá-i a-dí-na-kum um-ma a-na-ku-ma le-qé-šu a-lá-ak-ma i li-bi₄ ṭup-pì-kà a-ša-kà-šu wa-ar-ki-tám-ma áš-pu-ra-kum um-ma a-na-ku-ma a-ḫi a-ta a-na ṭup-pì-im lá ta-da-ga-al <gap> a-ma-kam wa-ša-áb a-pu-tum i-ḫi-id-ma KÙ.BABBAR-ap-kà a-wi-lam ša-áš-qí-il₅ šu-ma KÙ.BABBAR lá i-ta-ad-na-kum ṭup-pu-um ku-a-tí i-za-za-kum a-ta KÙ.BABBAR té-ri-iš lá té-ri-iš a-na ṭup-pì-im ta-áš-tap-ra-am ù 3 ṣa-ba-am a-na ší-bu-tim iš-tí-a tal-ta-ap-tám i-na mì-nim ṭup-pu-um a ku-a-im i-tur₄ a-na-ku a-na KÙ.BABBAR ša qá-ta-at šu-IŠTAR a-na be-lúm-ba-ni al-ta-ap-tù KÙ.BABBAR a bu-ru-uš-ḫa-dum i-a-tí i-lá-ak a KÙ.BABBAR ta-ap-<gap>-<gap>-ma um-ma a-na-ku-ma li-dí-na la <gap> ma <gap> am